Document ID: 32005D0234

32005D0234
L 072/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 март 2005 година
за изменение на приложение II към Решение 79/542/ЕИО на Съвета по отношение на вноса на прясно месо от Аржентина
(нотифицирано под номер С(2005) 602)
(текст от значение за ЕИП)
(2005/234/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък, овце, кози и свине, както и на прясно месо или месни продукти от трети страни (1), и по-специално член 3, параграф 1, втора алинея и член 16, параграф 1 от нея,
като взе предвид Директива 2002/99/ЕО на Съвета от 16 декември 2002 г. относно установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (2), и по-специално член 8, параграфи 1 и 4,
като има предвид, че:
(1)
Част 1 от приложение II към Решение 79/542/ЕИО на Съвета от 21 декември 1979 г. относно съставянето на списък на трети страни или части от трети страни и относно определяне на ветеринарно-санитарните и здравните условия и ветеринарното сертифициране за внос в Общността на някои живи животни и прясно месо от тях (3) определя списък на третите страни и частите от трети страни, от които на държавите-членки е разрешено да внасят някои живи животни и прясно месо от тях.
(2)
След огнище на заболяване от шап, избухнало през септември 2003 г. в Аржентина в провинция Salta, в северната част на страната, близо до границата с Парагвай, Решение 93/402/ЕИО Комисията от 10 юни 1993 г. относно ветеринарно-санитарните условия и ветеринарното сертифициране за внос на прясно месо от страните в Южна Америка (4) бе изменено с Решения 2003/658/ЕО (5) и 2003/758/ЕО (6), за да се преустанови вносът на обезкостено и зряло говеждо месо от аржентинските провинции Salta, Jujuy, Chaco и Formosa. Решение 93/402/ЕИО е отменено с Решение 2004/212/ЕО (7) и неговите разпоредби са включени в Решение 79/542/ЕИО.
(3)
Огнището не съществува повече от 12 месеца и не са открити нови огнища на територията на Аржентина. Междувременно проверките, извършени през 2004 г., показват, че ситуацията в Аржентина се е подобрила както по отношение на здравето на животните, така и на общественото здраве.
(4)
Комисията изиска от Аржентина да осигури буферна зона по границите си с Боливия и Парагвай, за де се избегне рискът от внасяне на шап. Аржентина предложи зона с ширина 25 километра по границата си с тези страни („буферната зона“). На Комисията са представени подробни карти и информация, по-специално относно контролните мерки, въведени в буферната зона. Вносът от буферната зона в Общността на прясно месо от видове, възприемчиви към шап, следва да се забрани.
(5)
Затова е целесъобразно да се възстанови вносът на обезкостено и зряло говеждо месо от провинции Salta, Jujuy, Chaco и Formosa, с изключение на буферната зона.
(6)
Решение 79/542/ЕИО е изменено с Решение 2004/212/ЕО, inter alia, за да се изключат от неговия обхват месните продукти. Затова е целесъобразно в член 1 да се заличи погрешното упоменаване на месни продукти.
(7)
Член 1 и част 1 от приложение II към Решение 79/542/ЕИО следва да бъдат съответно изменени.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В член 1 от Решение 79/542/ЕИО думите „и месни продукти“ се заличават.
Член 2
Част 1 от приложение II към Решение 79/542/ЕИО се заменя с текста в приложението към настоящото решение.
Член 3
Настоящото решение се прилага от 18 март 2005 г.
Член 4
Адресати на настоящото решение са държавите-членки.
Съставено в Брюксел на 14 март 2005 година.

Labels: 3
17
18
6